איזהו עשיר? השמח בחלקו. רמת כתה ה ( רמה קלה) 
מתוך: מיצ"ב מדף לכתה ה', ראמ"ה.


טקסט להערכה של הבנת הנשמע לכיתה ה'
הטקסט והשאלות מיועדים להקראה ע"י המורה
לתלמיד: אקרא לך את הספור. הקשב היטב. אחר כך אשאל אותך שאלות על הספור ואכתוב את תשובותיך.


אֵיזהֶוּ עָשִׁיר? - הַשָּׂמֵחַ בְּחֶלקְוֹ

חוטב עצים אחד היה יוצא יום–יום לעבודתו. בסיוריו הרבים נהג לחפש
מקום שיהיו בו די עצים. באחד הימים הגיע לחורשה ליד הנהר ושמח:
עצים רבים כאן, ומעתה לא אצטרך לחפש עוד.
יום–יום הוא היה חוטב עצים בְּכמוּת שהחמור יכול לשאת, מביא את
העצים העירה ומוכר אותם, וכך היה מפרנס את משפחתו. 
והנה, באחד הימים, בעודו חוטב עצים, נשמט הגרזן מידיו, נפל לנהר ושקע. ראה האיש שֶׁכְּלִי עבודתו אבד, ישב על אבן ובכה.
בסוף היום הופיע פתאום אדם זקן ושאל אותו:  "למה תבכה?"
"הגרזן שלי נפל למים, ואין לי במה לעבוד ולהתפרנס", אמר האיש,
"וכיצד אשוב הביתה בידיים ריקות, ובני–הבית רעבים ואין לנו מה
לאכול?"
"אני אצלול למים ואנסה להוציא את גּרְַזִנךְָ," אמר הזקן, ומיד קפץ למים,
צלל והוציא גרזן של זהב..  "הנה גרזנך!"  אמר לחוטב.
"אבל אין זה הגרזן שלי!"  אמר חוטב העצים.
צלל הזקן פעם שנייה והוציא גרזן של כסף.
"גם זה איננו גרזִני," אמר האיש, "הגרזן שלי עשוי ברזל, ורק בו אוכל
לחטוב עצים."
צלל הזקן פעם שלישית והוציא את גרזן הברזל.
"זהו!"  קפץ חוטב העצים בשמחה, "זה הגרזן שלי!"
ראה הזקן כי איש תם וישר לפניו, ונתן לו את שלושת הגרזנים. הודה לו
חוטב העצים ושב לביתו. הוא מכר את גרזן הזהב, ובתמורתו קנה אוכל
ושאר מצרכים לבני–ביתו וגם דאג לעניים. הוֹדוּ בני–הבית לאלוהים,
ומאז לא חסר להם דבר.
לחוטב העצים היה שכן רודף בֶּצַע. עברו שבועות אחדים והוא ראה כי
חוטב העצים חי בְּשֶׁפַע. התפלא ושאל את עצמו:
"מה קרה? מאַין לו הכסף הרב שהוא מנדב לעניים? הלא הוא עצמו היה עני, ואין מתעשרים מחטיבת עצים!"
שאל השכן את חוטב העצים על כך, אבל חוטב העצים התחמק פעם
ופעמיים. לא הניח לו השכן, הפציר בו, עד שלבסוף סיפר לו הכול.
מיד הלך השכן גם הוא לחטוב עצים ליד הנהר. לא עבר זמן רב, והגרזן
שלו נשמט למים. השכן ישב ובכה. בא הזקן ושאל: "מדוע אתה בוכה?"
"הגרזן שלי נפל למים," אמר.
צלל הזקן והוציא את גרזן הברזל שלו.
"אין זה גרזִני," אמר השכן.
צלל הזקן פעם שנייה והוציא גרזן של כסף. גם הפעם אמר שאין זה גרזִנו.
צלל הזקן פעם שלישית, והוציא גרזן של זהב. שמח האיש ואמר: "זהו, זה
הגרזן שלי!"
ראה הזקן שלפניו אדם שקרן ורודף בצע, זרק את שלושת הגרזנים למים
ונעלם. האיש עמד מבויש על חוף הנהר, ועל כך אמרו חכמינו:
"אֵיזהֶוּ עָשִׁיר? — הַשָּׂמֵחַ  בְּחֶלקְוֹ" (פרקי אבות, ד' א.).















שאלות – איזהו עשיר? השמח בחלקו.
אמרו לתלמיד: עכשיו אשאל אותך שאלות על הסיפור ואכתוב את התשובות שלך.

א. מה דעתך על הסיפור? מה חשבת או הרגשת כשהקשבת לסיפור?
																																	
ב. ספר את הסיפור בקצרה במילים שלך.
																																												
ג. כעת אשאל אותך עוד כמה שאלות על הסיפור ואכתוב את תשובותיך.

	משמעות גלויה


1. בתחילת הסיפור חוטב העצים מצא עצים רבים ושמח מאוד.מדוע שמח?		
																						
	משמעות גלויה


							
2. ממה היו עשויים שלושת הגרזנים? 																										

	הבנת המשתמע


3. גרזן הזהב יכול היה לעזור לחוטב העצים העני לפרנס את משפחתו, ובכל זאת הוא אמר לזקן שהגרזן אינו שלו. מה אפשר ללמוד מכך על חוטב העצים? 																																
	הבנת המשתמע


4. מדוע לדעתך לא נתן הזקן גם לשכן גרזן זהב? 																										


	יישום וביקרות


5. מה דעתך על התנהגותו של השכן? נמק את תשובתך.																									


	יישום וביקרות


6. הסבירו בהקשר לסיפור את הפִּתגם "אֵיזֶהוּ עָשִׁיר? הַשָּׂמֵחַ בְּחֶלְקוֹ". 			
											
											


לאחר שאלות ההבנה - שאלת כיול/ניטור ההבנה 

שאל/י את התלמיד:
האם הסיפור היה קל/קשה להבנה?  אתה חושב שענית היטב על השאלות?

																																	












מחוון לציינון התשובות – איזהו עשיר? השמח בחלקו

	השאלה
	מיומנות נבדקת
	רמות הביצוע
	הציון

	1
מדוע שמח חוטב העצים כשמצא עצים רבים?
	
הבנת המשמעות הגלויה
	
2 = תשובה הכוללת הסבר מתאים הקשור למצב הכלכלי
· חוטב העצים שמח כי מעתה תהיה פרנסה לו ולמשפחתו
· כי לא יצטרך לחפש עוד עצים ותהיה לו פרנסה
1 = תשובה הכוללת הסבר חלקי
· כי לא יצטרך לחפש עוד עצים
0 = תשובה שגויה
	
0-2

	2
ממה היו עשויים שלושת הגרזנים?
	
הבנת המשמעות הגלויה
	2= תשובה מלאה המפרטת את החומרים מהם עשויים שלושת הגרזנים.
· זהב, כסף, ברזל
1 = תשובה חלקית
· זהב וכסף
· ברזל וזהב
· כסף וברזל
0= תשובה שגויה
	
0-2

	3
מה אפשר ללמוד מכך על חוטב העצים?
	
הבנת המשתמע
	2= תשובה המתייחסת לאופיו של חוטב העצים:
· "הוא היה אדם ישר"
·  הוא לא היה חמדן"
· "הוא היה דובר אמת"
· " הוא לא רצה לשקר"
 1 = תשובה חלקית וקונקרטית: 
"שהוא לא שיקר"
0   = תשובה שגויה.
· 
	
0-2

	4
מדוע לדעתך לא נתן הזקן גם לשכן גרזן זהב?
	הבנת המשתמע
	2 = תשובה המעידה על כך שהתלמיד מבין שמניעיו של השכן לא היו כשרים, וכי ניסה להשיג מבוקשו במרמה
· "  כי השכן שיקר לזקן, וסיפר שגם הגרזן שלו נפל למים, כדי שיוכל לקבל גרזן זהב ולהתעשר כמו החוטב"
· "כי השכן ניסה להשיג את גרזן הזהב במרמה מהזקן"
1= תשובה חלקית:
· "כי השכן שיקר"
· "כי השכן ניסה לרמות"
0= תשובה שגויה
	
0-2

	5
מה דעתך על התנהגותו של השכן?
נמק
	
[bookmark: _GoBack]יישום  וביקורת
	2= תשובה המתייחסת לאופיו הנכלולי של השכן תוך נימוק:
·  "השכן הוא אדם לא ישר, ו/או חמדן ו/או שקרן כי הוא שיקר לזקן וסיפר שהגרזן נפל לו למים, כדי לקבל  גרזן זהב שיוכל למכור ולהתעשר".
1 = תשובה המתייחסת לעובדה ללא נימוק: 
· "הוא שקרן כי הוא שיקר לזקן".
0= תשובה שגויה.
	

	6
הסבירו בהקשר לסיפור את הפִּתגם "אֵיזֶהוּ עָשִׁיר? הַשָּׂמֵחַ בְּחֶלְקוֹ".
	
יישום 
וביקורת
	
2 = הסבר הפתגם וקישור לסיפור: 
· "אדם ששמח עם מה שיש לו הוא כמו אדם עשיר. הפתגם קשור לסיפור כי חוטב העצים הסתפק בגרזן הברזל שלו ולא לקח את גרזן הזהב,  ואז הוא זכה גם בגרזן הזהב והתעשר".
1= הסבר הפתגם ללא קישור לסיפור: 
· "אדם ששמח בחלקו הוא אדם ששמח עם מה שיש לו, כמו בסיפור".
 0= תשובה שגויה.
	





טווחי הביצוע למשימת הבנה של טקסט מושמע- כיתה ג'


יש לסכם את תוצאות המשימה בטבלה שלהלן:


	מדד הביצוע
	הביצוע
	ביצוע תקין
	ביצוע הדורש מעקב
	ביצוע לא תקין

	הציון הכולל בשש השאלות במשימה זו
	
___________
	
9-12



	
6-8
	
0-5

                         ציון כולל: 

סכום הממצאים
1. מוטיבציה  ומידת עניין (על בסיס  שאלת הפתיחה הראשונה)
																																	
2. איחזור מידע – זכירה של : פרטים עיקריים, רצף הסיפור והרעיון המרכזי 																																
3. הבנה של טקסט מושמע ( על בסיס חמש השאלות ושאלת אחזור המידע)  																																										
4. כיול ההבנה וביטחון עצמי ( על בסיס הפער בין הערכה עצמית לביצוע בפועל) 																																									

5. מאפיינים נוספים, כגון: הססנות, חסימה, תסכול, עייפות, התנגדות וכו'. 

																																																		
